‘દલા તરવાડીનાં રીંગણાં’ની જેમ જ તંત્રે રૂ.૧૦ હજારની કિંમતનો નવો મોબાઇલ ફોન બાદ હવે કોર્પોરેટરોને એક ખાનગી કંપનીની ૩ જી સેવા માટે રૂ.૩૯૭ના પ્લાનને પણ મંજૂરી આપી છે. આ ઉપરાંત કોર્પોરેટરોને ૩ જી માટે અલાયદું વાઇપોડ અપાશે અને ૪ જી સેવાનો પણ લાભ અપાશે. આની સાથે સાથે આટલી સુખ સુવિધા મેળવીને પણ કેટલાક કોર્પોરેટરો લોકોની સામાન્ય ગટર પાણીની ફરિયાદ અંગે ફોન ઉપાડવાની તસદી પણ લેતા નથી. તો શું આવા કોર્પોરેટરોને જે તે પક્ષના નેતા સ્વસ્થ લોકશાહી માટે જરૂરી એવી શિસ્તના પાઠ ભણાવશે તેવો અણિયાળો પ્રશ્ન પણ જાણકાર વર્તુળોમાં પૂછાઇ રહ્યો છે.